als_Latn dik_Latn sag_Latn
Asport- Aventura e re me Flamengon mund të jetë mundësia e fundit në karrierë për sulmuesin brazilian Adriano. Perandori, në pritje për tu kthyer në fushën e lojës me shoqërinë braziliane, nuk e ka fshehur këtë ide: “ Ky është shansi im i fundit në karrierë- ka thënë sulmuesi- Nëse dështoj, do të shkoj te familja ime dhe te miqtë e mi dhe do ti them që ka përfunduar gjithcka”.
Pas shumë dështimeve, nuk ka shumë optimisëm përreth ish sulmuesit të Interit dhe Fiorentinës: “ Është normale që njerzit të kenë dyshime të mëdha përreth meje, pushtetin që kisha nuk e kam përdorur sic duhet”. Nga periudha interiste e në vazhdim, dhe me humbjen e babait, karriera e një fenomeni potencial ka pësuar një ndryshim të cuditshëm tendence që nuk pritej aspak: “ Nga momenti që jam larguar nga Interi në vitin 2009 fitoja 7 milionë euro në vit. E keni idenë sesa shumë para janë? Dhe gjithsesi kam thënë mjaft më. E kam bërë për të mirën time personale, dhe gjithsesi të gjithë mendonin se isha i cmendur. Por nuk isha sepse paratë nuk mund të të sjellin gjithmonë lumturinë dhe paraja, ndonjëherë, të ndryshon mëndjen. Mua më ka ndodhur pikërisht kjo gjë. Kisha gjashtë apo shtatë makina në garazh- vazhdon braziliani në një rrëfim ekslusiv për gazetën braziliane ‘Globoesporte’-, Ferrari, Porsche. Pushtetin e parash e ke të vështirë ta menaxhosh. Kur ka vdekur babai im, kur ai ka dalë nga jeta ime, kam mbetur shumë i tronditur dhe kam kërkuar të rifilloj një tjetër jetë”.
Nga aty ndonjë eksperiencë e shkurtër sic kanë qënë ato te Roma dhe Korinthias që kanë përfunduar përpara kohe për shkak të sjelljeve jo shumë të përgjegjshme nga Perandori: “ Adriano është një lojtar që ka personalitet shumë të fortë por nuk duhet ti jepni të drejtë të gjithë atyre fjalëve që thuhen për mua nëpër media. Kush nuk shkon të pijë një birrë ose nuk shkon të marrë ndonjë vakt me miqtë? E bëjnë të gjithë por kur e bën dicka të tillë Adriano atëherë menjëherë ky lajm del në mediat e të gjithë botës. Dhe kjo është ajo që më ka mërzitur më shumë”. Tani eksiston një dëshirë e madhe për të kthyer faqe, te ajo Flamengo që ishte edhe skuadra e tij e fundit- në sezonin 2009/2010- që e ka parë të shkëlqejë duke arritur të shënojë 19 gola në total: “ Kur kam mësuar që fanella numër 10 kishte mbetur e lirë, kam menduar se ishte një shenjë e fatit. Do të jem i sinqertë si gjithmonë, nuk e fsheh aspak, di që këto muaj do të jenë muaj ku duhet të stërvitem shumë fortë sepse viti im do të jetë viti ardhshëm, ku do të kem rifituar gjëndjen normale. Njerzit nuk besojnë te mua por shpresoj që të arrijnë të kenë më shumë durim dhe i siguroj se do të bëj gjithcka për tu kthyer në gjëndjen time optimale, për të shlyer besimin e madh që kjo shoqëri ka treguar ndaj meje”.
Adriano ka firmosur një kontratë një vjecare, do të paguhet në bazë të golave dhe objektivave të arritur. Shpreson shumë se është momenti që të rilindë, në të kundërt do ti japë fund një karrierë shumë të ndërlikuar dhe me ulje e ngritje të shumta. Fjalë e tij, fjalë prej Perandori.
You must be logged in to post a comment Login
als_Latn als_Latn als_Latn als_Latn eng_Latn